《呈恩主户部郎中》
宋代·李新

玉翰飞出汉江东，蜀道三年兴已穷。
城郭宛然人未老，笑谈终昌座生风。
汴云归去觚棱近，珠佩收来汉月空。
衰草寒苕更惆怅，乱鸦无数失征鸿。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。